De fleste mus i dag er trådløse eller med ledning og fungerer ved hjælp af en sensor, der aflæser, hvordan musen bevæger sig hen over underlaget. Når du bevæger din hånd, læser sensoren det og sender signaler til computeren, enten via det trådløse netværk eller via ledningen. Den første generation af computermus havde i stedet en indbygget kugle, der stak ud på undersiden og som ved bevægelse aktiverede to roterende blade, der igen sendte signaler til computeren via en ledning.